ตลาดหุ้นมีช่วงย่อตัวสั้นก่อนแกว่งขึ้นต่อ
ทิศทางตลาดหุ้นในสัปดาห์ที่ผ่านมากลับมาปรับตัวขึ้นแรงตั้งแต่วันอังคาร โดยมีความเห็นจากเจ้าหน้าที่เฟดหลายท่านที่ออกมาเตือนว่าตลาดตีความต่อการแถลงของประธานเฟดผิด ส่งผลให้สินทรัพย์ทางการเงินมีช่วงปรับตัวลงแรงเกินไป อย่างไรก็ตาม หลังจากที่เจ้าหน้าที่เฟดหลายท่านออกมาให้ความเห็นดังกล่าว ตลาดหุ้นทั่วโลกรวมถึงตลาดหุ้นไทยสามารถกลับมาปรับตัวขึ้นได้ นอกจากนี้ สัปดาห์ที่ผ่านตลาดหุ้นไทยลงไปใกล้เคียงระดับก่อนที่เฟดจะทำ QE3 โดยซื้อขายที่ PER 12 เท่า ซึ่งถือว่าเป็นระดับที่ไม่ได้ประโยชน์จากสภาพคล่องส่งผลให้ช่วงเวลาที่มีข่าวดีเข้ามา ตลาดกลับมาปรับตัวขึ้นแรง โดยนักลงทุนต่างชาติกลับมาซื้อสุทธิในระดับพันล้านบาทเป็นครั้งแรกในวันพฤหัสบดี นอกจากนี้ แรงซื้อของกองทุนยังหนาแน่นในช่วงก่อนปิดไตรมาส 2
29 ต.ค. 2565

ทิศทางตลาดหุ้นในสัปดาห์ที่ผ่านมากลับมาปรับตัวขึ้นแรงตั้งแต่วันอังคาร โดยมีความเห็นจากเจ้าหน้าที่เฟดหลายท่านที่ออกมาเตือนว่าตลาดตีความต่อการแถลงของประธานเฟดผิด ส่งผลให้สินทรัพย์ทางการเงินมีช่วงปรับตัวลงแรงเกินไป อย่างไรก็ตาม หลังจากที่เจ้าหน้าที่เฟดหลายท่านออกมาให้ความเห็นดังกล่าว ตลาดหุ้นทั่วโลกรวมถึงตลาดหุ้นไทยสามารถกลับมาปรับตัวขึ้นได้ นอกจากนี้ สัปดาห์ที่ผ่านตลาดหุ้นไทยลงไปใกล้เคียงระดับก่อนที่เฟดจะทำ QE3 โดยซื้อขายที่ PER 12 เท่า ซึ่งถือว่าเป็นระดับที่ไม่ได้ประโยชน์จากสภาพคล่องส่งผลให้ช่วงเวลาที่มีข่าวดีเข้ามา ตลาดกลับมาปรับตัวขึ้นแรง โดยนักลงทุนต่างชาติกลับมาซื้อสุทธิในระดับพันล้านบาทเป็นครั้งแรกในวันพฤหัสบดี นอกจากนี้ แรงซื้อของกองทุนยังหนาแน่นในช่วงก่อนปิดไตรมาส 2
ทิศทางในสัปดาห์นี้คาดว่า หากการอ่อนตัวลงของ SET Index ไม่อ่อนตัวลงต่ำกว่า 1,415 หรือ 1,390 จุด ทิศทางเทคนิคยังเป็นการชะลอตัวช่วงสั้นหลังจากขึ้นมาแรงและยังเป็นการแกว่งตัวขึ้น ในขณะที่หากพิจารณาเฉพาะปัจจัยเรื่องสภาพคล่องพบว่า ที่ระดับ PER 12 เท่า หรือระดับ SET Index 1,380 จุด เป็นระดับที่สะท้อนว่าไม่มี QE แล้ว เนื่องจากเป็นระดับที่ SET Index ซื้อขายก่อนที่จะมี QE3 ทำให้ระดับดังกล่าวยังน่าสนใจ หากยังไม่มีปัจจัยลบเรื่องอื่นเข้ามาเป็นปัจจัยกดดันเพิ่ม 
ส่วนมุมมองเรื่อง QE เรายังคงมีมุมมองเช่นเดิมว่า ระดับราคานี้ได้ตอบสนองปัจจัยลบไปในระดับหนึ่งแล้ว แต่ช่วงเวลาที่เหลืออีกหลายเดือนมีโอกาสที่จะมีข้อมูลที่ส่งผลเชิงบวกต่อตลาดได้ ทำให้เป็นลักษณะ Upside เปิดและ Downside ไม่สูงมาก 
สำหรับประเด็นเรื่องการถอน QE ออกของเฟดในช่วงปลายปี เจ้าหน้าที่เฟดที่มีสิทธิออกเสียงในการประชุมเฟด วิลเลียม ดัดลีย์ ออกมาย้ำว่าการลดปริมาณการซื้อพันธบัตรของเฟดเป็นเงื่อนไขของตัวเลขทางเศรษฐกิจ มากกว่าเงื่อนไขช่วงเวลาที่ชัดเจนในช่วงปลายปี และหากตัวเลขออกมาแย่ การลดปริมาณการซื้อพันธบัตรจะเลื่อนออกไป นอกจากนี้ ยังประเมินว่าการขึ้นดอกเบี้ยจะยังไม่เกิดขึ้นเร็ว แม้ว่าอัตราการว่างงานจะลดลงมาถึงระดับ 6.5% แล้วก็ตาม ทำให้ภาพรวมกรณีที่แย่ มีการถอนสภาพคล่องออกปลายปี สภาพคล่องที่ลดลงไปจะเป็นเพียงในส่วนของ QE เท่านั้น แต่เรื่องการขึ้นดอกเบี้ยยังไม่เกิดขึ้นเร็ว โดยการตอบสนองเชิงลบต่อตลาดมากเกินไปเป็นเสียงสอดคล้องกันทั้งของกรรมการเฟดต่างๆ ทั้งที่มีสิทธิออกเสียงและไม่มีสิทธิออกเสียง รวมถึง CEO ของ Goldman Sachs ด้วย
ประเด็นเรื่องราคาทองคำ ตลาดทองคำทำจุดต่ำสุดใหม่ต่อเนื่อง โดยอ่อนตัวลงมาใกล้แนวรับสองที่ให้ไว้ในสัปดาห์ก่อนที่ 1,150 เหรียญสหรัฐ ซึ่งธรรมชาติของทองคำทุกครั้งที่ปรับตัวลงมาแรงจะเกิดแรงซื้อเข้ามาหนาแน่นในส่วนของทองคำแท่ง ส่งผลให้มักจะมีช่วงรีบาวด์เร็ว ทิศทางในระยะสั้นประเมินว่าจะมีช่วงรีบาวด์ได้หลังจากอ่อนตัวลงแรง แต่เชื่อว่ายังไม่เปลี่ยนทิศทางเป็นการแกว่งตัวขึ้นได้ ยังเป็นเพียงการดีดกลับสั้นหลังจากลงแรงเท่านั้น 
กลยุทธ์การลงทุน เราแนะนำให้นักลงทุน รอซื้อหุ้นช่วงปรับตัวลงหากยังไม่หลุดต่ำกว่าแนวรับที่ 1,415 และ 1,390 จุด โดยเชื่อว่ายังเร็วเกินไปที่ตลาดจะมีการปรับตัวลงมาระดับที่ไม่มี QE3 ทั้งที่ยังเหลือเวลาอีกเกือบครึ่งปี ส่วนทองคำ หากได้เปิด Short ในตลาด TFEX ตามที่ให้ความเห็นในสัปดาห์ก่อน สัปดาห์นี้เราแนะนำให้ปิดฐานะ Short ได้แล้วครับ